Stripiklubi Sapphire kleebist kandvad autod on Tartu kesklinnas ja kaugemalgi juba argine nähtus, tavaliselt on need pargitud nädalateks nähtavatesse kohtadesse. Tähelepanelik lugeja avastas aga täiskasvanute klubi reklaamiva auto oma korrusmaja esisel haljasalal, suure kooli lähedal.
Stripiklubi reklaamauto parkis koolist kiviviske kaugusel
Kruusamäe tänaval elav Marju Saag püüdis kaamerasse kolmapäeva hommikul elamurajoonis parkiva auto, millel suured Sapphire’i härrasmeesteklubi sildid. «Üllatusin, sest reklaamiga sõiduk oli pargitud põiki Põllu tänava äärsele haljasalale kortermaja ette, suure lumehange kõrvale,» kirjeldas Saag.